rejauldu/bengali-wikipedia huggingface dataset:
বিষ্ণু খারঘরীয়া (; ) অসমের চলচ্চিত্র জগতের একজন প্রসিদ্ধ অভিনেতা। বর্তমানে তিনি বহুসংখ্যক অসমীয়া চলচ্চিত্র ও নাটকে অভিনয় করেছেন।  অসমীয়া চলচ্চিত্রে বিষ্ণু খােঘরীয়া  বৃষ্টি (১৯৭৪)  সন্ধ্যারাগ (১৯৭৪)  কল্লোল (১৯৭৮)  বনানী (চলচ্চিত্র) (১৯৯০)  ফিরিঙতি (১৯৯২)  বিধাতা    আই কোত নাই  জীবন তৃষ্ণা  রামধেনু (২০১১)  বসুন্ধরা (২০১০)  জাতিঙ্গা ইত্যাদি   পখী  সাগরলৈ বহু দূর (১৯৯৫)  জয়মতী (২০০৬)  কণিকার রামধেনু  জেতুকা পাতর দরে (২০১১)  অদাহ্য  বান্ধোন (২০১২)  বরলার ঘর  আজান ফকীর সাহেব  দমন (২০০১)Bishnu Kharghoria filmography  অন্তহীন যাত্রা (২০০৪)  তথ্যসূত্র  বহিঃসংযোগ  ইন্টারনেট মুভি ডাটাবেসে বিষ্ণু খারঘরীয়ার প্রোফাইল  বিষয়শ্রেণী:আসামের ব্যক্তি বিষয়শ্রেণী:অসমীয়া অভিনেতা বিষয়শ্রেণী:জীবিত ব্যক্তি বিষয়শ্রেণী:১৯৪৬-এ জন্ম
সোনাপুর কলেজ আসামের কামরূপ জেলার সোনাপুরে অবস্থিত একটি সাধারণ ডিগ্রি কলেজ। এটি ১৯৯১ সালে প্রতিষ্ঠিত হয়। এই কলেজটি গুয়াহাটি বিশ্ববিদ্যালয়ের অধিভুক্ত। এই কলেজটি কলা, বাণিজ্য এবং বি. ভোকে বিভিন্ন স্নাতক ডিগ্রি পাঠ্যক্রম প্রদান করে। কলেজটি বি.টেক, এমবিএ, এমবিবিএস, বি.কম এবং বি.এসসি (নার্সিং) ডিগ্রিও প্রদান করে। এটি অসমীয়া এবং ভূগোলে এমএ পাঠ্যক্রম প্রদান করে।  কলেজটিতে একটি লাইব্রেরি, কম্পিউটার ল্যাব, আইটি সুবিধা, থিয়েটার হল, এবং ভাষা ল্যাব রয়েছে। ২০২৩ সালে, ইন্ডিয়া টুডে কলা বিভাগের জন্য ভারতের ১৭৩টি কলেজের মধ্যে সোনাপুর কলেজকে ১৩৭তম স্থান দিয়েছে।   তথ্যসূত্র    বহিঃসংযোগ   বিষয়শ্রেণী:আসামের বিশ্ববিদ্যালয় ও কলেজ বিষয়শ্রেণী:গুয়াহাটি বিশ্ববিদ্যালয়ের অধিভুক্ত কলেজ বিষয়শ্রেণী:১৯৯১-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯৯১-এ আসামে প্রতিষ্ঠিত
পানামা–বাংলাদেশ সম্পর্ক হল পানামা ও বাংলাদেশ রাষ্ট্রদ্বয়ের মধ্যকার দ্বিপাক্ষিক সম্পর্ক। দুই দেশই পারস্পরিক সম্পর্ক উন্নয়নের ব্যাপারে উৎসাহী। পানামা বা বাংলাদেশ, কারোরই একে অপরের দেশের স্থায়ী রাষ্ট্রদূত নেই।   উচ্চ পর্যায়ের সফর  ২০১১ সালে বাংলাদেশের পররাষ্ট্রসচিব মোহাম্মদ মিজারুল কায়েস পানামা সিটিতে আনুষ্ঠানিক সফর করেন।   রাজনৈতিক সহযোগিতা  ১৯৭৭ সালে তোরিজোস-কার্টার চুক্তির মাধ্যমে যুক্তরাষ্ট্র থেকে পানামায় পানামা ক্যানেলের হস্তান্তর বিষয়ে বাংলাদেশ পানামাকে সমর্থন দিয়েছিল।   জাহাজ খাতে সহায়তা  আন্তর্জাতিক শিপিং ব্যবস্থায় পানামার বৃহৎ অভিজ্ঞতার কারণে বাংলাদেশ এই খাতে পানামার সহায়তা কামনা করেছে। ২০১৩ সালে বাংলাদেশ ও পানামা একটি দ্বিপাক্ষিক চুক্তি স্বাক্ষর  করে, যার মাধ্যমে বাংলাদেশি নাবিকেরা পানামার জাহাজ খাতে নিজেদের চাকরি পেতে পারে।   অর্থনৈতিক সহযোগিতা  দ্বিপাক্ষিক অর্থনৈতিক সুযোগবৃদ্ধির ব্যাপারে দুই দেশই নিজেরদের গভীর আগ্রহ প্রকাশ করেছে। ২০১১ সালে বাংলাদেশে বাণিজ্য মন্ত্রণালয়ের একটি ব্যবসায়ী প্রতিনিধি দল পানামায় দ্বিপাক্ষিক বাণিজ্য ও বিনিয়োগের মৌলিক খাত উদ্ভাবনের উদ্দেশ্যে সেখানে সফর করেন।   তথ্যসূত্র   বিষয়শ্রেণী:পানামার দ্বিপাক্ষিক সম্পর্ক বিষয়শ্রেণী:বাংলাদেশের দ্বিপাক্ষিক সম্পর্ক
thumb|মোহিনীঅট্টম নর্তকী|alt= মোহিনীয়াট্টম () দক্ষিণ ভারতের কেরল রাজ্যের একটি ধ্রুপদী নৃত্যশৈলী। এই রমণীয় নৃত্যকলাটি সাধারণত মহিলারাই এককভাবে উপস্থাপনা করে থাকেন। "মোহিনীয়াট্টম" শব্দটির আক্ষরিক অর্থ "মুগ্ধকারিনীর নৃত্য"। শব্দটির উদ্ভব "মোহিনী" ("যে নারী নিজরূপে সকলকে মুগ্ধ করে") এবং "আট্টম" ("সৌন্দর্য ও লাস্যময়ী অঙ্গভঙ্গি") শব্দদ্বয়ের সংযোজনে।  মোহিনী-সংক্রান্ত দুটি কিংবদন্তি প্রচলিত আছে। দুটিই ভগবান বিষ্ণুর মোহিনী নারীমূর্তি ধারণ সংক্রান্ত। প্রথম কাহিনি অনুসারে, সমুদ্রমন্থনকালে উত্থিত অমৃতের ভাগ হতে অসুরদের বঞ্চিত করার লক্ষ্যে বিষ্ণু মোহিনী নারীর বেশ ধারণ করে তাদের প্রলুব্ধ করেন। দ্বিতীয় কাহিনি অনুসারে ভষ্মাসুরের হাত থেকে শিবকে রক্ষা করতে বিষ্ণু মোহিনী মূর্তি ধারণ করেন। সম্ভবত, "মোহিনীয়াট্টম" নামটি বিষ্ণুর এই উপাখ্যানের সঙ্গে সম্পৃক্ত। কারণ, এই নৃত্যের মূল উপজীব্য ঈশ্বরের প্রতি প্রেম ও ভক্তি, যেখানে নায়ক সাধারণত বিষ্ণু বা কৃষ্ণ।  সেকালে দেবদাসীরা মন্দিরে এই নৃত্য উপস্থাপনা করতেন। যদিও এই নৃত্যে কথু ও কোট্টিয়াট্টমের অনেক উপাদানই রয়েছে। এটি আসলে নৃত্য ও কাব্যের সমন্বয়ে সৃষ্ট এক নৃত্যনাট্য। দক্ষিণ ভারতের অপর দুই ধ্রুপদী নৃত্যশৈলী ভরতনট্যম ও কথাকলি নাচের অনেক উপদান ও প্রভাব এই নাচে পরিলক্ষিত হয়। মোহিনীঅট্টমের রূপায়ণ হয়েছিল তাঞ্জাবুর চতুষ্টকের অন্যতম ভাদিভেলুর রাজা স্বাতী তিরুনলের রাজসভায়।  এই নৃত্যের বৈশিষ্ট্য প্রসারিত নিতম্বের দোলন এবং বিভিন্ন অঙ্গের পাশাপাশি মৃদু সঞ্চালন। এটি মোহিনীঅট্টমের দেশ কেরলের নদীতীরে অবস্থিত তালগাছের পত্রসঞ্চালনের রূপক। মোহিনীঅট্টমে চল্লিশটি পৃথক মৌলিক ভঙ্গিমা রয়েছে। এগুলিকে 'অটভুকল' বলা হয়। ইন্দ্রিয়-প্রলোভন ব্যাতিরেকে মনের মুগ্ধতা সৃষ্টির উদ্দেশ্যে নর্তকী তাঁর চোখদুটি লজ্জিত অথচ মনোমুগ্ধকর ভঙ্গিতে সঞ্চালনা করেন। মোহিনীঅট্টম নর্তকীর পরিধেয় হল শাড়ি। এই শাড়ির প্রান্তভাগে উজ্জ্বল সোনালি রঙের সূচিকর্ম অঙ্কিত থাকে। এই ধরনের প্রান্ত 'কসভু' নামে পরিচিত। মোহিনীঅট্টমের উপস্থাপনা হস্ত লক্ষণদীপিকা নামক এক ধ্রুপদী গ্রন্থ অনুসারে হয়ে থাকে। এই গ্রন্থে বিভিন্ন মুদ্রার (হাতের তালু ও আঙুলের বিভিন্ন অঙ্গভঙ্গি) বিস্তারিত বিবরণী পাওয়া যায়।  মোহিনীঅট্টমের সঙ্গতে গীত কণ্ঠসংগীতে চোল্লু নামে পরিচিত এক ছান্দিক গঠনের রূপভেদ লক্ষিত হয়। গীতিকাগুলি সংস্কৃত ও মালয়ালম ভাষার সংমিশ্রণে গঠিত মণিপ্রভালম-এ রচিত। এই গীতিকাগুলির সঙ্গতে নর্তকীর সূক্ষ্ম অঙ্গভঙ্গি ও পদসঞ্চারণার মাধ্যমে মোহিনীঅট্টম নৃত্য উপস্থাপিত হয়।   আরও দেখুন   কথাকলি  কুড়িয়াট্টম  কলামণ্ডলম কল্যাণকুট্টি আম্মা  মণি মাধব চক্যর  নাট্যকল্পদ্রুমম্  থুলাল  পঞ্চবাদ্যম  কেরল কলামণ্ডলম  কনক রেলে – নর্তকী   বহিঃসংযোগ   কেরল সংস্কৃতি বিভাগ:মোহিনীঅট্টম  মোহিনীঅট্টম  বিষয়শ্রেণী:ভারতের ধ্রুপদী নৃত্য বিষয়শ্রেণী:ভারতীয় শাস্ত্রীয় নৃত্য বিষয়শ্রেণী:কেরলের শিল্পকলা বিষয়শ্রেণী:ভারতে যৌনতা বিষয়শ্রেণী:কেরলের নৃত্য
সাদ আল দ্বীন রফিক আল হারিরি ( ; জন্ম: ১৮ এপ্রিল ১৯৭০) হলেন সৌদি লেবালনীয় রাজনীতিবিদ এবং ২০১৬ থেকে লেবালনের প্রধানমন্ত্রী। তিনি এর পূর্বে নভেম্বর ২০০৯ থেকে জুন ২০১১ পর্যন্ত প্রধানমন্ত্রী ছিলেন। তিনি লেবালনের প্রাক্তন প্রধানমন্ত্রী রফিক হারিরির দ্বিতীয় পুত্র, যিনি ২০০৫ সালে গুপ্তহত্যার স্বীকার হন। এছাড়াও হারিরি ২০০৫ থেকে ফিউচার মুভমেন্ট দলের নেতৃত্ব দিচ্ছেন। তিনি ১৪ মার্চ মুভমেন্টের একজন শক্তিশালী নেতা। তিন বছর বাইরে অবস্থানের পর তিনি ২০১৪ সালে ৮ই আগস্ট লেবাননে ফিরে আসেন এবং ৩ নভেম্বর ২০১৬ সালে পুনরায় প্রধানমন্ত্রী হন।   প্রাথমিক জীবন  সাদ হারিরি ১৯৭০ সালের ১৮ই এপ্রিল সৌদি আরবের রিয়াদে জন্মগ্রহণ করেন। তার পিতা রফিক হারিরি ও মাতা ইরাকি বংশোদ্ভূত নিদা বুসতানি, যে রফিক হারিরির প্রথম স্ত্রী ছিলেন। হারিরির মাতৃভাষা আরবি হলেও তিনি ইংরেজি ও ফ্রেন্স ভাষায় কথা বলতে পারেন। তিনি ১৯৯২ সালে জর্জটাউন বিশ্ববিদ্যালয় এর ম্যাক ডোনাগ স্কুল অব বিসনেস থেকে ব্যবসায় প্রশাসন বিষয়ে স্নাতক সম্পন্ন করেন। এর পর হারিরি সৌদি আরবে ফিরে আসেন এবং বাবার ব্যবসা দেখাশোনা করেন, ২০০৫ সাল পর্যন্ত তিনি রিয়াদে ছিলেন।   রাজনীতি  ২০শে এপ্রিল ২০০৫ সালে হারিরির পরিবার ঘোষণা করে যে সাদ হারিরি ফিউচার মুভমেন্টের নেতৃত্ব দিবে। বিশেষ করে সুন্নি আন্দোলন যা তার পরলোকগত পিতার গঠিত ও নেতৃত্বে পরিচালিত হত। এছাড়াও হারিরি রাজনৈতিক জোট মার্চ ১৪ এ্যালায়েন্সের সভাপতি।  ৯ নভেম্বর ২০০৯ সালে সাদ হারিরি লেবাননের প্রধানমন্ত্রী হিসাবে শপথ নেন এবং  ১৩ জুন ২০১১ সাল পর্যন্ত স্বীয় পদে আসিন ছিলেন।  মাইকেল অউন রাষ্ট্রপতি নির্বাচিত হয়। এর অল্প পরেই খুব শীঘ্রই হারিরি দ্বিতীয় বারের জন্য প্রধানমন্ত্রী নির্বাচিত হন। এবং ১৮ই ডিসেম্বর ২০১৬ তারিখে তিনি দ্বায়িত্ব গ্রহণ করেন।   ব্যক্তিগত জীবন  ব্যক্তিগত ভাবে সাদ হারিরি দ্বৈত নাগরিকত্ব (লেবানন ও সৌদি আরবের নাগরিকত্ব) রয়েছে। ১৯৮৮ সালে তিনি লারা বসির আল আজমিকে বিয়ে করেন এবং তাদের তিনটি সন্তান রয়েছে। তার স্ত্রী সিরীয় বংশোদ্ভূত। তারা ২০১১ থেকে নিরাপত্তার কারণে ফ্রান্সে বসবাস করছিল কিন্তু ৮ আগস্ট ২০১৪ সালে লেবাননে ফিরে আসেন। ২০১১ সালে সাদ হারিরি $২ বিলিয়ন ডলার সম্পদ নিয়ে বিশ্বের ৫৯৫তম ধনী ব্যক্তির তালিকায় স্থান পেয়েছিলেন।Saad Hariri profile - Forbes Retrieved April 2011.  তথ্যসূত্র  বহিঃসংযোগ Future Movement's Official Site March 14 Alliance's Official Site To Live and Die in Beirut, A portfolio of Saad Hariri  |-  |-  বিষয়শ্রেণী:১৯৭০-এ জন্ম বিষয়শ্রেণী:জীবিত ব্যক্তি বিষয়শ্রেণী:লেবাননের প্রধানমন্ত্রী বিষয়শ্রেণী:রাষ্ট্রপ্রধানের সন্তান বিষয়শ্রেণী:সৌদি সুন্নি মুসলিম বিষয়শ্রেণী:লেবানীয় শতকোটিপতি বিষয়শ্রেণী:লেবাননের সংসদ সদস্য বিষয়শ্রেণী:ফ্রান্সের নাগরিকীকৃত নাগরিক বিষয়শ্রেণী:লেজিওঁ দনরের নাইট বিষয়শ্রেণী:২১শ শতাব্দীর লেবানীয় রাজনীতিবিদ
দোমিনিক কোতারস্কি (; জন্ম: ১০ ফেব্রুয়ারি ২০০০) হলেন একজন ক্রোয়েশীয় পেশাদার ফুটবল খেলোয়াড়। তিনি বর্তমানে গ্রিক ক্লাব পিএওকের হয়ে গোলরক্ষক হিসেবে খেলেন।  ২০১৪ সালে, কোতারস্কি ক্রোয়েশিয়া অনূর্ধ্ব-১৪ দলের হয়ে ক্রোয়েশিয়ার বয়সভিত্তিক পর্যায়ে অভিষেক করেছিলেন।  প্রারম্ভিক জীবন দোমিনিক কোতারস্কি ২০০০ সালের ১০ই ফেব্রুয়ারি তারিখে ক্রোয়েশিয়ার জাবোকে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল কোতারস্কি ক্রোয়েশিয়া অনূর্ধ্ব-১৪, ক্রোয়েশিয়া অনূর্ধ্ব-১৫, ক্রোয়েশিয়া অনূর্ধ্ব-১৬, ক্রোয়েশিয়া অনূর্ধ্ব-১৭, ক্রোয়েশিয়া অনূর্ধ্ব-১৮, ক্রোয়েশিয়া অনূর্ধ্ব-১৯, ক্রোয়েশিয়া অনূর্ধ্ব-২০ এবং ক্রোয়েশিয়া অনূর্ধ্ব-২১ দলের হয়ে খেলার মাধ্যমে ক্রোয়েশিয়ার প্রতিনিধিত্ব করেছেন। ২০১৪ সালের ১৯শে মে তারিখে তিনি প্রীতি ম্যাচে ক্রোয়েশিয়া অনূর্ধ্ব-১৪ দলের হয়ে আন্তর্জাতিক পর্যায়ে অভিষেক করেছেন।  তিনি ২০২৩ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২৩ সালের জুন মাসে প্রকাশিত ২৩ সদস্যের ক্রোয়েশিয়া অনূর্ধ্ব-২১ দলে স্থান পেয়েছেন।  তথ্যসূত্র  বহিঃসংযোগ                বিষয়শ্রেণী:২০০০-এ জন্ম বিষয়শ্রেণী:জীবিত ব্যক্তি বিষয়শ্রেণী:ক্রোয়েশীয় ফুটবলার বিষয়শ্রেণী:ফুটবল গোলরক্ষক বিষয়শ্রেণী:পিএওকে ফুটবল ক্লাবের খেলোয়াড় বিষয়শ্রেণী:ক্রোয়েশিয়ার আন্তর্জাতিক যুব ফুটবলার বিষয়শ্রেণী:ক্রোয়েশিয়ার অনূর্ধ্ব-২১ আন্তর্জাতিক ফুটবলার বিষয়শ্রেণী:ইয়ং আয়াক্সের খেলোয়াড় বিষয়শ্রেণী:এএফসি আয়াক্সের খেলোয়াড় বিষয়শ্রেণী:নেদারল্যান্ডসে প্রবাসী ফুটবলার বিষয়শ্রেণী:ক্রোয়েশীয় প্রবাসী ফুটবলার বিষয়শ্রেণী:গ্রিসে প্রবাসী ফুটবলার বিষয়শ্রেণী:এরস্টে ডিভিজির খেলোয়াড় বিষয়শ্রেণী:ক্রোয়েশীয় প্রথম ফুটবল লিগের খেলোয়াড় বিষয়শ্রেণী:পুরুষ ফুটবল গোলরক্ষক বিষয়শ্রেণী:ক্রোয়েশিয়ার আন্তর্জাতিক ফুটবলার
সায়েমা শাহীন সুলতানা একজন সরকারি কর্মকর্তা।তিনি বর্তমানে বাংলাদেশ পর্যটন করপোরেশন (বাপক)-এর চেয়ারম্যান। তিনি বেসামরিক বিমান পরিবহন ও পর্যটন মন্ত্রণালয়-এর অতিরিক্ত সচিব হিসেবে কর্মরত ছিলেন।   কর্মজীবন  সায়েমা শাহীন সুলতানা বাংলাদেশের একজন অভিজ্ঞ সরকারি কর্মকর্তা এবং বর্তমানে বাংলাদেশ পর্যটন করপোরেশনের চেয়ারম্যান। পূর্বে তিনি বেসামরিক বিমান পরিবহন ও পর্যটন মন্ত্রণালয়ের অতিরিক্ত সচিব ও হজ্ব ও ওমরাহ বিষয়ক দপ্তরের উপসচিব ছিলেন। এবং হজ্ব ও ওমরাহ বিষয়ক দপ্তরের উপসচিব হিসেবে গুরুত্বপূর্ণ প্রশাসনিক ভূমিকা পালন করেছেন।   তথ্যসূত্র
সানিল শঙ্কর শেঠি একজন ভারতীয় টেবিল-টেনিস খেলোয়াড়।  অস্ট্রেলিয়ার গোল্ড কোস্টে আয়োজিত ২০১৮ কমনওয়েলথ গেমস তিনি শরথ কমল, এন্থনি অমলরাজ, হরমীত দেসাইয়ের সাথে পুরুষদের দলগত ইভেন্টে সোনা জিতেছেন  এবং   হরমীত দেসাইয়ের সাথে পুরুষদের দ্বৈত বিভাগেব্রোঞ্জ জিতেছেন।    তথ্যসূত্র   বিষয়শ্রেণী:ভারতীয় পুরুষ টেবিল টেনিস খেলোয়াড় বিষয়শ্রেণী:জীবিত ব্যক্তি বিষয়শ্রেণী:১৯৮৯-এ জন্ম বিষয়শ্রেণী:কমনওয়েলথ গেমসে স্বর্ণপদক বিজয়ী ভারতীয় বিষয়শ্রেণী:কমনওয়েলথ গেমসে ব্রোঞ্জপদক বিজয়ী ভারতীয় বিষয়শ্রেণী:এশিয়ান গেমসে ভারতের প্রতিযোগী বিষয়শ্রেণী:দক্ষিণ এশীয় গেমসে স্বর্ণপদক বিজয়ী ভারতীয় বিষয়শ্রেণী:দক্ষিণ এশীয় গেমসে রৌপ্যপদক বিজয়ী ভারতীয়
থাম্ব|ভদ্রার্জুন ভদ্রার্জুন ১৯-শতকীয় বাঙালি নাট্যকার তারাচরণ শিকদার কর্তৃক রচিত মৌলিক নাটক। 'ভদ্রার্জুন' একটি কমেডি নাটক। ভদ্রার্জুন হিন্দু মহাকাব্য মহাভারত অবলম্বনে রচিত।  বিষয়বস্তু ও কাঠামো ১৮৫২ সালে তারাচরণ শিকদারের ভদ্রার্জুন নাটক প্রকাশিত হয়। এটি ইংরেজি ও সংস্কৃতের সমন্বয়ে রচিত প্রথম বাংলা নাটক। পাশ্চাত্য রীতি অনুযায়ী ‘ভদ্রার্জুন’ নাটকটি পাঁচ অঙ্কের এবং প্রত্যেকটি অঙ্ক কতকগুলো দৃশ্যে বিভক্ত। এতে এলিজাবেথীয় নাটকের prologue এর মতো প্রস্তাবনা রয়েছে। এ নাটকের সংলাপে গদ্য ও পদ্যের মিশ্রণে তা বিশিষ্টতা লাভ করেছে। ভদ্রার্জুন নাটকের মূল উপজীব্য হলো অর্জুন কর্তৃক সুভদ্রা হরণ। নাটকের কাহিনি দ্রুত ঘটমান ঘটনারাশির মধ্য দিয়ে বিকাশ লাভ করেছে। ভদ্রার্জুনই সর্বপ্রথম বাংলা নাটক যেখানে কাহিনির সুসংহত গতি ও নাটকীয় কৌতূহল আমরা লক্ষ করি।   নাটকের প্রথম অঙ্কে যুধিষ্ঠিরের সভায় নারদের আগমন এবং তারই চক্রান্তে অর্জুনের বারো বছরের জন্য রাজ্য ত্যাগ।   দ্বিতীয় অঙ্কে সুভদ্রার বিবাহের উদ্যোগ এবং বলরাম কর্তৃক দুর্যোধনের সাথে বোনের বিবাহের আয়োজন।   তৃতীয় অঙ্কে প্রবাসী তীর্থে অর্জুনের আগমন। সুভদ্রা ও অর্জুনের পারস্পরিক পূর্বরাগ ও সত্যভামার সহায়তায় গান্ধর্ব বিবাহ।   চতুর্থ অঙ্কে নারদ কর্তৃক প্ররোচিত হয়ে দুর্যোধনের বরবেশে দ্বারাকায় যাত্রা।   পঞ্চম অঙ্কে সুভদ্রাহরণ। কৌরবদের অপমান এবং বলরামের ক্ষোভ প্রকাশের মাধ্যমে নাটকের সমাপ্তি।   তারাচরণ শিকদারের ভদ্রার্জুন নাটকে নানাদোষগুণ পরিলক্ষিত হয়। এ নাটকটি সব মিলিয়ে সার্থক নয়। বলদেব ছাড়া কোনো প্রধান চরিত্রই এ নাটকে বিশেষভাবে ফুটে উঠেনি। তবে অপ্রধান চরিত্রগুলো মোটামুটি ফুটে উঠেছে। বিশেষ করে ভীম, দুঃশাসন এবং রোহিনী।  তথ্যসূত্র  বহিঃসংযোগ বিষয়শ্রেণী:বাংলা মৌলিক নাটক বিষয়শ্রেণী:বাংলা সাহিত্যে প্রথম বিষয়শ্রেণী:১৮৫২-এর বই বিষয়শ্রেণী:তারাচরণ শিকদার বিষয়শ্রেণী:বাংলা সাহিত্য
200px|thumb|শয়তানবাদের চিহ্ন ও কালো যাদুকরদের প্রতীক পঞ্চকোণ  শয়তানবাদ সাধারণভাবে হিব্রু বাইবেল ও কুরআনের উল্লেখ শয়তানের উপাসনা, ভক্তি বা প্রশংসাকে বোঝানো হয়ে থাকে। নূতন নিয়মে আরো বিস্তারিত ধারণা পাওয়া যায়, যেখানে যিশুর প্রলুব্ধ হওয়ার ঘটনাকে বুঝানো হয়েছে। আব্রাহামিক ধর্মে শয়তানকে তুলনা করা হয়ে220x124px|thumb|rightহে বিপথগামী দেবদূত বা দানব হিসেবে যে মানুষকে খারাপ কাজ বা পাপ করতে অনুপ্রেরণা যোগায়। ইসলাম ধর্ম অনুযায়ী শয়তানকে ইসলাম ধর্মের প্রধান শত্রু হিসেবে গণ্য করা হয়েছে। ইউরোপে রেঁনেসা হওয়ার পরে শয়তানকে আসলে রূপক অর্থে দেখা হয়েছে যা বোঝাচ্ছে বিশ্বাসের অভাবকে, বিচ্ছিন্নতাবাদ, ইচ্ছার স্বাধীনতা, জ্ঞান এবং আলোকিত হওয়াকে। সাহিত্যে শয়তানকে মিল্টনের প্যারাডাইজ লস্ট-এ দেখানো হয়।  ১৯৬০ সালের আগে শয়তান-উপাসকদলগুলোকে গুপ্ত ও অবৈধ মনে করা হত। হাদীসবিদ্যা বিরোধী আইন যেমন ব্রিটিশ হাদীসবিদ্যা আইন ১৭৩৫ (যা ১৯৫১ সালের আগ পর্যন্ত বিদ্যমান ছিল) জনগণের হাদীসবিদ্যা ও শয়তানবাদ বিরোধী আবেগকে প্রকাশ করে। আধুনিক শয়তানবাদ প্রথম সবার নজরে আসে ১৯৬৬ সালে চার্চ অব স্যাটান বা "শয়তানের গির্জা" প্রতিষ্ঠার মাধ্যমে। আধুনিক শয়তানবাদি দলগুলো নানা ভাগে বিভক্ত হলেও প্রধান দু'টি ধারা হচ্ছে আস্তিক ও নাস্তিক। আস্তিকরা শয়তানকে ইবলিশ হিসেবে জানে। অন্যদিকে নাস্তিক শয়তানবাদিরা নিজেদের নাস্তিক মনে করে এবং শয়তানকে মনে করে মানুষের খারাপ বৈশিষ্ট্যের একটি প্রতীকরপ হিসাবে।   আস্তিক শয়তানবাদ  [[Image:Baphomet.png|thumb|right|স্যাটানিজমের সবচেয়ে প্রচলিত প্রতীক হিসেবে প্রকাশ পেয়েছে এলিফাস লেভির স্যাবাটিক গোট''' বা ব্যাফোমেট।]]  আস্তিক শয়তানবাদে (থেইস্টিক স্যাটানিজম, যা প্রাচীনপন্থী শয়তানবাদ বা আধ্যাত্বিক শয়তানবাদ বলেও পরিচিত) শয়তানকে দেবতা হিসেবে উপাসনা করা হয়। থেইস্টিক স্যাটানিজমকে নানা দৃষ্টিকোণ থেকে দেখা যায়, যাতে আছে কালো যাদুর উপর বিশ্বাস স্থাপন, যা শয়তানের পূজার মাধ্যমে অর্জিত হতে পারে। আস্তিক স্যাটানিজমে শিথিলায়নের রীতি এবং আত্মার উন্নয়ন-ও অন্তর্ভুক্ত। আস্তিক শয়তানবাদ প্রাচীন আধ্যাত্বিকতা সম্পর্কিত সূত্রগুলো থেকেও অনুপ্রেরণা লাভ করে (১৯৬০ সালের স্যাটানিক বাইবেলের পূর্বের সূত্রসমূহ), যেমন ফরাসী ঐতিহাসিক জুল মিশলের ১৮৬২ সালের বই স্যাটানিজম অ্যান্ড উইচক্রাফট। আরেকটি দলকে আস্তিক স্যাটানিজমের ভাগে ফেলা যায়। এদের বলা হয় "রিভার্স ক্রিশ্চিয়ান" বা "বিপরীত খ্রিষ্টবাদি" যা অন্যান্য আস্তিক শয়তানবাদি দলগুলো একটি খারাপ শব্দ হিসাবে ধরে । খ্রিষ্টানরা অভিযোগ করে যে রিভার্স ক্রিশ্চিয়ানরা ব্ল্যাক মাসের চর্চা করে থাকে ।   নাস্তিক শয়তানবাদ   নাস্তিক শয়তানবাদ (অ্যাথেইস্টিক স্যাটানিজম'', যা দার্শনিক শয়তানবাদ বা আধুনিকপন্থী শয়তানবাদ বলেও পরিচিত) একটি ধর্ম যা লাভেয়ান স্যাটানিজম () নামে বেশি পরিচিত। ১৯৬৬ সালে অ্যান্টন লাভেই এই ধর্ম প্রচার শুরু করে। এর মূল তত্ত্বগুলো আত্মকেন্দ্রিকতা, স্বভোগ ও "চোখের পরিবর্তে চোখ" () নৈতিকতার ওপর প্রতিষ্ঠিত। লাভীয় শয়তানবাদি দলগুলো নাস্তিকতা ও অজ্ঞেয়বাদে বিশ্বাসী এবং তারা শয়তানকে মানুষের সহজাত সুপ্ত প্রবৃত্তির প্রতীক মনে করে। এরা সংখ্যালঘু একটি মতবাদের লোক যারা কোন ধরনের ধর্মবিশ্বাসের সাথে জড়িত নয় এবং যার অনুসারীরা নিজ ইচ্ছাপূরণে সচেষ্ট, বন্ধুদের প্রতি সদয় ও শত্রুদের অনিষ্টে বিশ্বাসী হয়ে থাকে। তাদের বিশ্বাসগুলো স্যাটানিক বাইবেলে লিপিবদ্ধ যা চার্চ অব স্যাটান দেখাশোনা করে।   তথ্যসূত্র    বহিঃসংযোগ   বিষয়শ্রেণী:শয়তানবাদ বিষয়শ্রেণী:দর্শন বিষয়শ্রেণী:ধর্ম বিষয়শ্রেণী:স্যাটানিজম বিষয়শ্রেণী:বামপন্থ
thumb|upright=1.5|দ্য রিলেটেভিটি অব রং বইটির প্রথম সংস্করণ প্রচ্ছদ ভুলের চেয়েও ভুল (ইংরেজিঃ Wronger than wrong) হল এক ধরনের ভুল, যা আইজাক আসিমভের প্রবন্ধ সংগ্রহ দ্য রিলেটেভিটি অব রং-এ আলোচিত হয়েছে।Asimov, Isaac. The Relativity of Wrong.  (paperback, 1989);  (paperback reissue, 1996). মাইকেল শেরমার এই তত্ত্বকে আসিমভের স্বত:সিদ্ধ হিসেবে (যুক্তি/প্রমাণ ব্যতিরেকে যা সত্য বলে গৃহীত হয়) বর্ণনা করেছেন। দুইটা ভুলের মধ্যে যেটা অধিকতর ভুল; সেটাকেই "ভুলের চেয়েও ভুল" বলে অভিহিত করা হয়। যেমনটা আসিমভ বলেছেন:  আসিমভ বর্ণনা করেছেন, বিজ্ঞান প্রগতিশীল ও ক্রমবর্ধমান। এমনকি যদিও বিজ্ঞানের কিছু তত্ব পরে ভুল প্রমাণিত হয়; তাহলে বিজ্ঞানের এই যে ভুলের সংখ্যা তা সময়ের সাথে লঘু হচ্ছে। যেহেতু বিজ্ঞান অতীতের ভুল থেকে শিক্ষা নেয়, এবং নিজেকে আরো হালনাগাদ করে। উদাহরণস্বরূপ কৃত্রিম উপগ্রহের মাধ্যমে ডাটা সংগ্রহ করে পৃথিবীর আকার কেমন তা প্রায় নির্ভুলভাবে পরিমাপ করেছে। যা নিখুঁত বৃত্ত থেকে ভিন্ন। ফ্রেডরিক দ্বিতীয় বার্লিন একাডেমীর প্রতিষ্ঠাতা  (মাওপারটুইস আঠারো শতকে বর্ণনা করেছিলেন যে, মেরুর দিকে পৃথিবী হালকা চাপা।  শেরমার বিবৃতিতে বলেছেন ভুলের চেয়েও ভুল হওয়া; বাস্তবে কখনোই ভুল নয় এর চেয়েও খারাপ   জন জেনকিন্স, দ্য রিলেটিভিটি অব রং বইটি নিরীক্ষণ করে বলছেন, "যেমস্ত বিজ্ঞান বিদ্বেষী বিজ্ঞানকে আক্রমণ করে বলে, তত্ত্ব সবসময় প্রাথমিক একটা বিষয় এবং বিজ্ঞান এখনো সবকিছু জানে না, এদের আক্রমণ থেকে বাচাঁর জন্য এবং আসিমভের বিজ্ঞান বিষয়ক চিন্তা বুঝার জন্য এই বইটি গুরুত্বপূর্ণ"।  আরও দেখুন  ভ্রান্ত ভারসাম্য  তথ্যসূত্র  বিষয়শ্রেণী:ইংরেজি বাক্যাংশ বিষয়শ্রেণী:বিজ্ঞানের দর্শন বিষয়শ্রেণী:বৈজ্ঞানিক পরিভাষা
জন সুইনারটন (আনুমানিক ১৩৪৯ - ১৪২৭) একজন ইংরেজ রাজনীতিবিদ ছিলেন।  তিনি হিলটন, স্টাফোর্ডশায়ারের স্যার জন সুইনারটন এবং তার স্ত্রী ক্রিস্টিনের পুত্র এবং উত্তরাধিকারী ছিলেন এবং ১৩৭৯ সালে তার পিতার উত্তরাধিকারী হন।  তিনি ১৩৮০ থেকে মৃত্যু পর্যন্ত ক্যানক, স্টাফোর্ডশায়ারের বনের বংশগত স্টুয়ার্ড ছিলেন। তিনি ১৩৯১-১৩৯২-এর জন্য স্টাফোর্ডশায়ারের উচ্চ শেরিফ এবং ১৪০১-১৪০২-এর জন্য স্টাফোর্ডশায়ারের জন্য এসচিয়েটর নিযুক্ত হন।  তিনি ১৪০২ সালে স্টাফোর্ডশায়ারের এমপি নির্বাচিত হন।  তিনি ক্লেমেন্সিকে বিয়ে করেছিলেন এবং তার পাঁচটি পুত্র ছিল। তার স্থলাভিষিক্ত হন তার নাতি জন।   তথ্যসূত্র     বিষয়শ্রেণী:ইংল্যান্ডের সংসদ সদস্য ১৪০২ বিষয়শ্রেণী:মৃত্যুর সাল অনিশ্চিত বিষয়শ্রেণী:জন্মের সাল অনিশ্চিত বিষয়শ্রেণী:১৪২০-এর দশকে মৃত্যু বিষয়শ্রেণী:১৩৪০-এর দশকে জন্ম
স্যার উইলিয়াম লেমন, ১ম ব্যারোনেট (১১ অক্টোবর ১৭৪৮ - ১১ ডিসেম্বর ১৮২৪) ১৭৭০ থেকে ১৮২৪ সাল পর্যন্ত মোট ৫৪ বছর কর্নিশ নির্বাচনী এলাকার সংসদ সদস্য ছিলেন।   পটভূমি  তিনি ছিলেন উইলিয়াম লেমন এবং অ্যানের পুত্র, যিনি কার্নান্টন হাউসের জন উইলিয়ামসের কন্যা এবং উইলিয়াম লেমনের (১৬৯৬-১৭৬০) নাতি ছিলেন, যিনি ১৭৪৯ সালে কার্ক্লুতে পারিবারিক সম্পত্তি অর্জন করেছিলেন।Annual Biography and obituary (1826) p.441-442: "Sir William Lemon" in Google Books. "Notes on the Parish of Mylor", published by Hugh Pengelly Olivey 1907 : Section IX -Monuments in Mylor Church and Churchyard  লেমনের ছোট ভাই জন (১৭৫৪-১৮১৪) সালতাশ এবং ট্রুরোর সংসদ সদস্য হন এবং পোলেভিলানের মালিক ছিলেন। জন লেমন ১৮১৪ সালের ৫ এপ্রিল মারা যান।  তার বোন অ্যান এক্সেটার এবং ওয়েস্ট লুয়ের এমপি জন বুলারকে বিয়ে করেন।Debrett's The baronetage of England (1839), page 348: Lemon of Carclew entry, on Google Books.   শিক্ষা  তিনি অক্সফোর্ডের ক্রাইস্ট চার্চে এবং একটি গ্র্যান্ড ট্যুরে শিক্ষিত হন।    সংসদীয় সেবা  তিনি পেনরিন ১৭৭০-১৭৭৪ এবং কর্নওয়াল ১৭৭৪-১৮২৪-এর সংসদ সদস্য ছিলেন, মোট ৫৪ বছর।  তিনি ১৭৭৪ সালের ২৪ মে কর্নওয়ালের কার্ক্লুয়ের ব্যারোনেট লেমন তৈরি করেছিলেন।   বিবাহ  তিনি জেমস বুলারের জ্যেষ্ঠ কন্যা জেনকে বিয়ে করেছিলেন, কর্নওয়ালের এমপি এবং তার স্ত্রী জেন, যিনি প্রথম আর্ল বাথার্স্টের অ্যালেন বাথার্স্টের জ্যেষ্ঠ কন্যা ছিলেন। জেন লেমন মারা যান ১৭ জুন ১৮২৩।   মৃত্যু এবং উত্তরাধিকার  তিনি ১১ ডিসেম্বর ১৮২৪ সালে মারা যান এবং তার পুত্র চার্লস লেমন (১৭৮৪-১৮৬৮) তার ব্যারোনেটসিতে স্থলাভিষিক্ত হন।   তথ্যসূত্র   বিষয়শ্রেণী:যুক্তরাজ্যের সংসদ সদস্য ১৮২০-১৮২৬ বিষয়শ্রেণী:যুক্তরাজ্যের সংসদ সদস্য ১৮১৮-১৮২০ বিষয়শ্রেণী:যুক্তরাজ্যের সংসদ সদস্য ১৮১২-১৮১৮ বিষয়শ্রেণী:যুক্তরাজ্যের সংসদ সদস্য ১৮০৭-১৮১২ বিষয়শ্রেণী:যুক্তরাজ্যের সংসদ সদস্য ১৮০৬-১৮০৭ বিষয়শ্রেণী:যুক্তরাজ্যের সংসদ সদস্য ১৮০২-১৮০৬ বিষয়শ্রেণী:যুক্তরাজ্যের সংসদ সদস্য ১৮০১-১৮০২ বিষয়শ্রেণী:গ্রেট ব্রিটেনের সংসদ সদস্য ১৭৯৬-১৮০০ বিষয়শ্রেণী:গ্রেট ব্রিটেনের সংসদ সদস্য ১৭৯০-১৭৯৬ বিষয়শ্রেণী:গ্রেট ব্রিটেনের সংসদ সদস্য ১৭৮৪-১৭৯০ বিষয়শ্রেণী:গ্রেট ব্রিটেনের সংসদ সদস্য ১৭৮০-১৭৮৪ বিষয়শ্রেণী:গ্রেট ব্রিটেনের সংসদ সদস্য ১৭৭৪-১৭৮০ বিষয়শ্রেণী:গ্রেট ব্রিটেনের সংসদ সদস্য ১৭৬৮-১৭৭৪ বিষয়শ্রেণী:গ্রেট ব্রিটেনের ব্যারোনেটেজের ব্যারোনেট বিষয়শ্রেণী:ক্রাইস্ট চার্চ, অক্সফোর্ডের প্রাক্তন শিক্ষার্থী বিষয়শ্রেণী:১৮২৪-এ মৃত্যু বিষয়শ্রেণী:১৭৪৮-এ জন্ম বিষয়শ্রেণী:পেনরিনের গ্রেট ব্রিটেনের সংসদ সদস্য বিষয়শ্রেণী:কর্নওয়ালের যুক্তরাজ্যের সংসদ সদস্য বিষয়শ্রেণী:কর্নওয়ালের গ্রেট ব্রিটেনের সংসদ সদস্য
ড্যানিয়েল চি ৎসুই একজন চীনা বংশোদ্ভূত মার্কিন পদার্থবিজ্ঞানী। তিনি ১৯৯৮ সালে বিজ্ঞানী রবার্ট বি. লাফলিন এবং হর্স্ট লুডভিগ স্ট্যোরমার-এর সাথে যৌথভাবে পদার্থবিজ্ঞানে নোবেল পুরস্কার লাভ করেছিলেন।   জীবনী  দ্যানিয়েল শিকাগো বিশ্ববিদ্যালয় থেকে ১৯৬৭ সালে পদার্থবিজ্ঞানে পিএইচডি ডিগ্রি অর্জন করেন। ১৯৬৮ সালে তিনি বেল ল্যাবসে যোগদান করেন। ১৯৮২ সালে তিনি প্রিন্সটন বিশ্ববিদ্যালয় এ তড়িৎ প্রকৌশলের অধ্যাপক নিযুক্ত হন। ২০০৬ থেকে ২০০৮ সাল পর্যন্ত তিনি কলাম্বিয়া বিশ্ববিদ্যালয়ের পদার্থবিজ্ঞান বিভাগে ভিজিটিং অধ্যাপক হিসেবেও কাজ করেন। বর্তমানে তিনি বোস্টন বিশ্ববিদ্যালয়ের একজন অধ্যাপক।   সম্মাননা  ফেলো, আমেরিকান ফিজিক্যাল সোসাইটি   তথ্যসূত্র    বহিঃসংযোগ   Nobel Prize in Physics 1998   Nobel autobiography  Faculty page at Princeton University  বিষয়শ্রেণী:মার্কিন পদার্থবিজ্ঞানী বিষয়শ্রেণী:১৯৩৯-এ জন্ম বিষয়শ্রেণী:জীবিত ব্যক্তি বিষয়শ্রেণী:নোবেল বিজয়ী পদার্থবিজ্ঞানী বিষয়শ্রেণী:মার্কিন নোবেল বিজয়ী বিষয়শ্রেণী:চীনা নোবেল বিজয়ী বিষয়শ্রেণী:শিকাগো বিশ্ববিদ্যালয়ের প্রাক্তন শিক্ষার্থী বিষয়শ্রেণী:চীনা বংশোদ্ভূত মার্কিন ব্যক্তি বিষয়শ্রেণী:২০শ শতাব্দীর মার্কিন পদার্থবিজ্ঞানী বিষয়শ্রেণী:মার্কিন খ্রিস্টান বিষয়শ্রেণী:কলাম্বিয়া বিশ্ববিদ্যালয়ের শিক্ষক বিষয়শ্রেণী:আমেরিকান ফিজিক্যাল সোসাইটির বিশিষ্ট সভ্য বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য বিষয়শ্রেণী:প্রিন্সটন বিশ্ববিদ্যালয়ের শিক্ষক বিষয়শ্রেণী:অর্ধপরিবাহী পদার্থবিজ্ঞানী বিষয়শ্রেণী:অলিভার ই. বাকলি ঘনপদার্থবিজ্ঞান পুরস্কার বিজয়ী
কেতুগ্রাম (বিধানসভা কেন্দ্র) ভারতের পশ্চিমবঙ্গ রাজ্যের  পূর্ব বর্ধমান জেলার একটি বিধানসভা কেন্দ্র। পূর্বে এই কেন্দ্রটি তপসিলি জাতির জন্য সংরক্ষিত ছিল। ২০১১ সালে কেন্দ্রটি উন্মুক্ত হয়। এলাকা ভারতের সীমানা পুনর্নির্ধারণ কমিশনের নির্দেশিকা অনুসারে, ২৭১ নং কেতুগ্রাম বিধানসভা কেন্দ্রটি  কেতুগ্রাম-১ সমষ্টি উন্নয়ন ব্লক এবং কেতুগ্রাম-২ সমষ্টি উন্নয়ন ব্লক এবং কশিগ্রাম এবং শ্রীখণ্ড গ্রাম পঞ্চায়েত গুলি কাটোয়া-১ সমষ্টি উন্নয়ন ব্লক গুলির অন্তর্গত।  কেতুগ্রাম বিধানসভা কেন্দ্রটি ৪১ নং বোলপুর লোকসভা কেন্দ্র এর অন্তর্গত। পূর্বে এই কেন্দ্রটি বহরমপুর লোকসভা কেন্দ্র এর অন্তর্গত।  বিধানসভার বিধায়ক  নির্বাচনেরবছরকেন্দ্রবিধায়করাজনৈতিক দল ১৯৫১কেতুগ্রামতারাপদ বন্দ্যোপাধ্যায় হিন্দু মহাসভা১৯৫৭শঙ্কর দাশ ভারতীয় জাতীয় কংগ্রেস  আব্দুস সাত্তারভারতীয় জাতীয় কংগ্রেস ১৯৬২শ্রী মোহন ঠাকুরভারতের কমিউনিস্ট পার্টি১৯৬৭ পি. মণ্ডল ভারতীয় জাতীয় কংগ্রেস১৯৬৯রামগতি মণ্ডলভারতের কমিউনিস্ট পার্টি (মার্ক্সবাদী)১৯৭১নির্মলচন্দ্র মণ্ডল ভারতের কমিউনিস্ট পার্টি (মার্ক্সবাদী)১৯৭২প্রভাকর মণ্ডলভারতীয় জাতীয় কংগ্রেস১৯৭৭রাইচরণ মাঝিভারতের কমিউনিস্ট পার্টি (মার্ক্সবাদী)১৯৮২রাইচরণ মাঝিভারতের কমিউনিস্ট পার্টি (মার্ক্সবাদী)১৯৮৭রাইচরণ মাঝিভারতের কমিউনিস্ট পার্টি (মার্ক্সবাদী)১৯৯১রাইচরণ মাঝিভারতের কমিউনিস্ট পার্টি (মার্ক্সবাদী)১৯৯৬তমাল চন্দ্র মাঝি ভারতের কমিউনিস্ট পার্টি (মার্ক্সবাদী)২০০১তমাল চন্দ্র মাঝিভারতের কমিউনিস্ট পার্টি (মার্ক্সবাদী)২০০৬তমাল চন্দ্র মাঝি ভারতের কমিউনিস্ট পার্টি (মার্ক্সবাদী)২০১১শেখ শাহনওয়াজসর্বভারতীয় তৃণমূল কংগ্রেস  নির্বাচনী ফলাফল ২০১১     ১৯৭৭-২০০৬ সিপিআই (এম) এর তমাল চন্দ্র মাঝি কেতুগ্রাম এসসি কেন্দ্র থেকে জয়ী হন, ২০০৬ এবং ২০০১ সালে কংগ্রেসের অমর রামকে পরাজিত করেন, ১৯৯৬ সালে কংগ্রেসের নারায়ণ চন্দ্র পোদ্দারকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। সিপিআই (এম) এর রাইচরণ মাঝি ১৯৯১ সালে বিজেপির চাঁদ কুমার সাহাকে, ১৯৮৭ সালে কংগ্রেসের প্রভাকর মণ্ডলকে, ১৯৮২ সালে কংগ্রেসের লাল মোহন সাহাকে এবং ১৯৭৭ সালে কংগ্রেসের প্রভাকর মণ্ডলকে পরাজিত করেন।  ১৯৫১-১৯৭২ কংগ্রেসের প্রভাকর মণ্ডল ১৯৭২ সালে কেতুগ্রাম কেন্দ্র থেকে জয়ী হন। সিপিআই (এম) নির্মলচন্দ্র মণ্ডল ১৯৭১ সালে জয়ী হন। সিপিআই (এম) এর রামগতি মণ্ডল ১৯৬৯ সালে জয়ী হন। ১৯৬৭ সালে কংগ্রেসের পি. মণ্ডল জয়ী হন। সিপিআই এর শ্রী মোহন ঠাকুর ১৯৬২ সালে জয়ী হন। ১৯৫৭ সালে কেতুগ্রাম কেন্দ্রে যৌথ আসন ছিল। কংগ্রেসের শঙ্কর দাশ এবং আব্দুস সাত্তার উভয়ই জয়ী হন। স্বাধীন ভারতের প্রথম নির্বাচনে ১৯৫১ সালে, হিন্দু মহাসভার তারাপদ বন্দ্যোপাধ্যায় কেতুগ্রাম কেন্দ্র থেকে জয়ী হন।  তথ্যসূত্র  বিষয়শ্রেণী:পশ্চিমবঙ্গের বিধানসভা কেন্দ্র বিষয়শ্রেণী:পূর্ব বর্ধমান জেলার রাজনীতি